Številka: 354-129/2017-47

Datum: 3. 12. 2019

**MESTNI SVET**

**MESTNE OBČINE PTUJ**

|  |  |
| --- | --- |
| **ZADEVA:** | Predlog za obravnavo na 12. redni seji Mestnega sveta Mestne občine Ptuj |
|  |  |
| **NASLOV:** | **Predlog Sklepa o potrditvi Investicijskega programa (IP) »Odvajanje in čiščenje odpadne vode v porečju Drave – Mestna občina Ptuj«** |
|  |  |
| **PRIPRAVIL:** | Oddelek za gospodarske dejavnosti  Minja Vučinić, višja svetovalka |
|  |  |
| **PRAVNA**  **PODLAGA:** | 23. člena Statuta Mestne občine Ptuj (Uradni vestnik Mestne občine Ptuj, št. 9/07) in 76. člena Poslovnika Mestnega sveta Mestne občine Ptuj (Uradni vestnik Mestne občine Ptuj, št. 12/07, 1/09, 2/14, 7/15, 9/17 in 7/19) |
|  |  |
| **POROČEVALEC:** | Andrej Trunk, vodja Oddelka za gospodarske dejavnosti  Minja Vučinić, višja svetovalka, Skupna občinska uprava občin v Spodnjem Podravju |
|  |  |
| **PRISTOJNO**  **DELOVNO TELO:** | Odbor za finance, Odbor za gospodarstvo, Odbor za okolje in prostor in gospodarsko infrastrukturo |
|  |  |
| **PREDLOG SKLEPA:** | Mestni svet Mestne občine Ptuj sprejme predlog Sklepa o potrditvi Investicijskega programa (IP) »Odvajanje in čiščenje odpadne vode v porečju Drave – Mestna občina Ptuj«. |

**Nuška GAJŠEK,**

**županja Mestne občine Ptuj**

Priloge:

* predlog sklepa z obrazložitvijo
* investicijski program

PREDLOG

december 2019

Na podlagi Zakona o javnih financah (Uradni list RS, št. 11/11 – uradno prečiščeno besedilo, 14/13, 110/11 - ZDIU12, 46/13 - ZIPRS1314-A, 101/13, 101/13 - ZIPRS1415, 38/14 - ZIPRS1415-A, 14/15 - ZIPRS1415-D, 55/15 - ZFisP, 96/15 - ZIPRS1617, 80/16 - ZIPRS1718, 71/17 - ZIPRS1819 in 13/18), 13. in 20. člena Uredbe o enotni metodologiji za pripravo in obravnavo investicijske dokumentacije na področju javnih financ (Uradni list RS, št. 60/06, 54/10 in 27/16) in 12. člena Statuta Mestne občine Ptuj (Uradni vestnik Mestne občine Ptuj, št. 9/07) je Mestni svet Mestne občine Ptuj na \_\_\_ seji, dne \_\_\_\_\_\_\_\_\_\_\_, sprejel naslednji

**S k l e p**

**o POTRDITVI INVESTICIJSKEGA PROGRAMA (IP) »ODVAJANJE IN ČIŠČENJE ODPADNE VODE V POREČJU DRAVE – MESTNA OBČINA PTUJ«**

**1.**

Mestni svet Mestne občine Ptuj odobri investicijo in potrjuje Investicijski program za projekt: »Odvajanje in čiščenje odpadne vode v porečju Drave – Mestna občina Ptuj«, ki ga je izdelal RCI – Razvojni center Inženiringi Celje d.o.o., št. projekta 1048/2018-IP, november 2019.

**2.**

Vrednost celotne investicije po tekočih cenah znaša 11.445.822,38 EUR (izvedba v letih 2018 – 2022).

|  |  |  |  |  |  |  |
| --- | --- | --- | --- | --- | --- | --- |
| **INVESTICIJA** | **do vključno 2018** | **2019** | **2020** | **2021** | **2022** | **TEKOČE CENE** |
| SKUPAJ GRADNJA | 0,00 | 0,00 | 2.997.676,69 | 4.295.989,20 | 3.752.524,24 | 11.046.190,14 |
| OSTALI STROŠKI | 65.708,44 | 90.000,00 | 70.453,53 | 91.919,78 | 81.550,48 | 399.632,24 |
| **SKUPAJ brez DDV** | **65.708,44** | **90.000,00** | **3.068.130,23** | **4.387.908,99** | **3.834.074,73** | **11.445.822,38** |

**3.**

Finančna sredstva za izvedbo projekta bo Mestna občina Ptuj zagotovila iz sredstev ESRR, Ministrstva za okolje in prostor in proračuna Mestne občine Ptuj.

|  |  |  |  |  |  |  |  |
| --- | --- | --- | --- | --- | --- | --- | --- |
| **FINANCIRANJE** | **pred 2018** | **2018** | **2019** | **2020** | **2021** | **2022** | **skupaj** |
| **EU sredstev** | **0,00** | **0,00** | **0,00** | **1.759.034,55** | **2.519.725,02** | **2.201.472,11** | **6.480.231,68** |
| KS - EU del | 0,00 | 0,00 | 0,00 | 1.495.179,37 | 2.141.766,26 | 1.871.251,29 | 5.508.196,93 |
| KS - SLO del | 0,00 | 0,00 | 0,00 | 263.855,18 | 377.958,75 | 330.220,82 | 972.034,75 |
| **Lastna sredstva – MO Ptuj** | **39.628,29** | **26.080,15** | **90.000,00** | **1.309.095,67** | **1.868.183,97** | **1.632.602,62** | **4.965.590,70** |
| **SKUPAJ INVESTICIJA brez DDV** | **39.628,29** | **26.080,15** | **90.000,00** | **3.068.130,23** | **4.387.908,99** | **3.834.074,73** | **11.445.822,38** |

**4.**

Ta sklep začne veljati z dnem sprejema na Mestnem svetu Mestne občine Ptuj.

Številka: 354-129/2017

Datum:

**Obrazložitev:**

Investicija Odvajanje in čiščenje odpadne vode v porečju Drave – Mestna občna Ptuj predstavlja operacijo v okviru Operativnega programa za izvajanje evropske kohezijske politike za obdobje 2014-2020, in sicer se predmetni projekt uvršča v prednostno os 6, »Boljše stanje okolja in biotske raznovrstnosti« s ciljem »Zmanjšanje emisij v vode zaradi izgradnje infrastrukture za odvajanje in čiščenje komunalnih odpadnih voda«.

Zaveze, ki jo je Republika Slovenija sprejela z implementacijo določb EU direktive Sveta ES91/271/EEC z dne 21. 5. 1991, o čiščenju komunalne odpadne vode in na tej osnovi Operativni program odvajanja in čiščenja komunalne odpadne vode (novelacija od 2005 do 2017) in ostala zakonodaja s tega področja kažejo, da so izpolnjeni pogoji za črpanje evropskih sredstev. Z vidika varstva okolja je investicija nujna.

Operativni program odvajanja in čiščenja komunalne odpadne vode – novelacija za obdobje od leta 2005 do leta 2017 je izvedbeni akt, s katerim so določena poselitvena območja, za katera je v predpisanih rokih potrebno zagotoviti odvajanje komunalne vode v javno kanalizacijo in čiščenje v komunalnih čistilnih napravah.

V določenih delih naselij (Aglomeracija ID 05065 in 16418 Ptuj – desni breg) Mestne občine Ptuj bo potrebno urediti oziroma dograditi kanalizacijsko omrežje, ki se zaključi na Centralni čistilni napravi Ptuj. Predvidena je gradnja 33,6 km kanalizacije in 16 črpališč.

Aglomeracija 15065 Ptuj je v Operativnem programu odvajanja in čiščenja komunalne odpadne vode (novelacija do leta 2017) ocenjena na 18.245 prebivalcev in skupno bremenitev 23.719 PE (število prebivalcev\*1,3) oz. 23,3 PE/ha in Aglomeracija 16418 Ptuj – desni breg je ocenjena na 3.276 prebivalcev in skupno obremenitev 4.259 PE (število prebivalcev \*1,3) oz. 22,51 PE/ha. Te aglomeracije je potrebno opremiti v skladu z zakonskimi določili in zagotoviti možnost odvajanja v javno kanalizacijo in posledično čiščenje komunalne odpadne vode.

Cilj operacije je priključiti na javno infrastrukturo 98 % celotne obremenitve iz območij poselitve več kot 2.000 PE na javno komunalno infrastrukturo ter zagotoviti ustrezno stopnjo čiščenja komunalnih odpadnih voda. Z izgradnjo kanalizacijskega omrežja se poveča število priključenih prebivalcev na kanalizacijski sistem in posledično sistem čiščenja odpadnih voda na CČN Ptuj.

Z investicijo želimo doseči izpolnjevanje zakonskih določil: zahteve Direktive Sveta ES91/271/EGS, izvajanje Operativnega programa odvajanja in čiščenja komunalne odpadne vode in implementacijo veljavnih predpisov s področja zagotavljanja odvajanja in čiščenja komunalnih odpadnih voda, predvsem izpolnitev Uredbe o odvajanju in čiščenju komunalne odpadne in padavinske vode (UL RS, št. 98/15, 76/17). Nadalje želimo rešiti problematiko odvajanja komunalnih odpadnih voda na območju občine, varovanja vodnih virov oz, izboljšanja kakovosti površinskih in podzemnih voda, zmanjšati vpliv na obremenitve podtalnice s fekalijami, zvišati kvaliteto bivanja, ki posredno vpliva na demografsko sliko obravnavanega območja in razširiti možnosti za razvoj tega območja.

Sredstva se v proračunu zagotavljajo na postavki 64533, št. načrta razvojnih programov je OB096-17-0033.

Mestnemu svetu Mestne občine Ptuj predlagam, da predloženi dokument obravnava in sprejme predlagani sklep.

Pripravila: **Nuška GAJŠEK,**

Minja Vučinić **županja Mestne občine Ptuj**